ගීෂාවන් විසින් වසර පුරා රංගන රාශියක් සංවිධානයෙන් සැලකිය යුතු ආදායමක් උපයා ගනිති. මෙම රංගන අතරින් අප්‍රේල් මාසයේදී පැවැත්වෙන මියාකෝ ඔඩෝරි නොහොත් චෙරි මල් නැටුම බෙහෙවින්ම ජනප්‍රිය ආකර්ෂණීය රංගනයක් සේ සැලකේ. මීට අමතරව ගීෂාගේ උත්සව හා රාත්‍රී භෝජන සංග්‍රහ සඳහා නැටුමින් ගැයුමෙන් විනෝදාස්වාදය සැපයීම සඳහා සහභාගි වෙති. ගීෂා යන්නෙන් ජපන් බසින් ගම්‍ය වන්නේ නර්තන දැරිය යන්නයි. ගීෂා බොහෝ විට ඔවුන්ගේ පුහුණුවේ මුල් අවධීන් ආරම්භ කළේ ඉතා කුඩා අවධියේදිය. පුහුණුව වන ගීෂා මයිකෝ ලෙසින්ද, අවුරුදු හතරක් හෝ පහක පුහුණුවක් ද ලද විට තරුණිය ගයිකෝ ලෙසින් ද හැඳින්වේ. මයිකෝ රතු කොලර් සහිත කිමෝනෝවකින් සැරසීමත් ගයිකෝ සුදු පැහැ කොලරයක් සහිත කිමෝනාවකින් සැරසීමත්, අතීතයේ පටන් පැවත එන පිළිවෙතකි. මයිකෝ බොහෝ විට දිගු අත සහිත කිමෝනෝ පැළඳ සිටින අතර ගයිකෝ සාමාන්‍යයෙන් කෙටි අත් සහිත කිමෝනාවන් පැලඳ සිටියි. හනාමිචි ගීෂා ගම්මානයේ එම යුවතියන් පුහුණු කිරිම පිණිස ශිල්ප ශාලිකා පහක් පවත්වා ගෙන යනු ලැබේ. ගමේ පාසලේ ද්වීතීය අධ්‍යාපනය මැනවින් සම්පූර්ණ කරන සිසුවියන්ට පමණක් පුහුණු ශිල්ප ශාලිකාවකට පිවිසීමට අවස්ථාව හිමි වේ.
චෙරි මල් නැටුම හදුන්වන වෙනත් නමක් නම් කරන්න.
මියාකෝ ඔඩෝරි